UP KAISSA

An UP KAISSA (o an KAtig-uban ha mga 1studyante han Sinirangan Samar) in usa nga ekslosibo nga heograpikal nga organisasyon han mga istudyante han Unibersidad han Pilipinas ha Kabisayaan Kolehiyo han Tacloban (UPVTC) nga tumikang ha probinsya han Sinirangan Samar.

An Organisasyon 
Nabuhi an organisasyon pinaagi han panalingkamot ha mga Estehanon nga istudyante han UP Tacloban han una nga bahin han dekada 1990.

Napundar an KAISSA para ha mga nasunod nga turumanon:
 makapaghatag hin dalan hin pagburubligay (ha bahin han akademiko ngan kultural nga interes) han mga mag-aaram han UPV Tacloban nga nagtikang ha probinsya han Sinirangan Samar;
 kolektibo nga gumi-os para ha usa nga akademiko nga kaupayan; ngan
 mag-imbitar ha mga mag-aaram ha hagtaas nga grado (high school) ha Sinirangan Samar nga sumulod ngan umiskwela ha UPV Tacloban.
Matapos an pira ka-tuig, hinmuyo an organisasyon dara han pagtikadguti han kadamo han aktibo nga mga miyembro. Nahibalik la ini utro han tuig 2010, ha liderato ni Ma. Eunice Abenis, usa nga tuminungnong han Borongan. Ha ilarom hini nga administrasyon, nagtikang an pagmangulo han KAISSA han iba nga mga aktibidades han mga mag-aaram han kolehiyo. Kaupod hini an mga pauyas--Table Tennis ngan Pitiw (usa nga lokal nga uyas)--pananglitan.

Natikang an mga buruhaton han organisasyon pinaagi han tradisyunal nga acquaintance party han mga miyembro ug opisyales ha una nga bulan han akademiko nga tuig.

Labot la ha mga aktibidades ug kaguriba ha sulod han UP Tacloban, an UP-KAISSA in nagdudumara hin outreach program ha mga pinili nga barangay han Sinirangan Samar, kada tu-ig ha bulan han Disyembre. Sugad man liwat, an organisasyon in nagmamangulo ha mga paisan-isan (kompetisyon) hiunong ha kasaysayan ug kultura han probinsya. (An Ratakdatak, kompetisyon ha heograpiya, kultura ngan kasayasayan han probinsya, pananglitan).

Han Setyembre 27 ngan 28, 2016, ha bulig ha UP Leyte-Samar Heritage Center, Gabriela Youth Tacloban Chapter ug han Alliance of Concerned Teachers Eastern Visayas, nagka-may-ada hin usa nga lektyur-porum mahiunong han engkwentro ha Bungto han Balangiga han 1901. Gintambungan ini hin nira Dr. Reynaldo Imperial, Emil Justimbaste ngan Dr. Rolando Borrinaga, mga kamag-araman han kasaysayan han Pilipinas.

Ginkuhaan